**Innskriving 1. klasse 2025/2026**

**Her kan du som forelder til skolestarter høsten 2025 finne viktig informasjon.**

For å forberede oss på å ta imot ditt barn trenger vi følgende informasjon fra deg:

* Godkjenning til at vi kan kontakte barnets barnehage, PPT og helsestasjon for overføring av nødvendig informasjon.
* Informasjon om barnets morsmål er noe annet enn norsk. Informer da om hvilket språk barnets førstespråk er.
* Medisinske opplysninger som du mener vi på skolen trenger å vite (dette kan også være ulike matallergier/intoleranser).

Det er viktig at opplysningene du sender blir behandlet trygt og sikkert. Derfor ber vi deg om å benytte et digitalt innskrivningsskjema. Henvendelsen blir lagt direkte i vårt arkivsystem, og ditt og barnets personvern vil bli ivaretatt. Vi vil ikke at du sender oss disse opplysningene på epost. [Denne lenken](https://skjema.bergen.kommune.no/viewer/bergen/BK240-SKOLE-Innskrivning) sender deg direkte til skjemaet.
Skjemaet finner du også ved å gå inn på artikkelen [Skolestart](https://www.bergen.kommune.no/innbyggerhjelpen/skole/grunnskole/grunnskoleopplaring/skolestart) på kommunens hjemmesider.

Hvis du, eller ditt barn, ikke har norsk fødselsnummer (11 siffer) vil ikke skjemaet virke. Du må da ta kontakt med skolen på telefon eller ved oppmøte.

**SFO**
Etter påskeferien er det mulig å søke SFO-plass hos oss. Alle som søker får plass. Informasjon om søknad, plasstyper og priser finner du på denne [innbyggerhjelpen](https://www.bergen.kommune.no/innbyggerhjelpen/skole/grunnskole/skolefritidsordning/skolefritidsordning-sfo).

**Redusert betaling for SFO-plass**
Det er mulig å søke om redusert betaling hvis husstanden tjener mindre enn 570 900 kroner. Dersom inntekten er 350 000 kroner eller lavere, vil barn i 1. klasse på SFO få gratis plass. Når du har mottatt skattemeldingen for 2023 kan du søke om redusert betaling som skal gjelde fra høsten av. For å kunne søke om redusert betaling må du ha søkt og takket ja til tilbud om SFO-plass. Husk at du må sende inn en ny søknad om redusert foreldrebetaling for hvert skoleår. Informasjon om hvordan du søker finner du på [denne innbyggerhjelpen.](https://www.bergen.kommune.no/innbyggerhjelpen/barn-og-familie/barnehage/barnehageplass/redusert-foreldrebetaling-i-barnehage-og-sfo)

**Velkommen til Kalvatræet skole**

Vi gleder oss til å bli kjent med barna som skal starte i 1. klasse skoleåret 2025/2026. I løpet av våren kommer det invitasjon til førskoledag. Dette pleier å være i starten på juni. Her får man anledning til treffe de andre skolestarterne og hilse på noen av de voksne på skolen.

**Vigilo**

Vi bruker kommunikasjonsplattformen Vigilo. Fint om dere foresatte laster ned appen, informasjon finner dere her <https://vigilo.no/for-foresatte/#skole>

Mer informasjon finner du på nettsiden [Velkommen til bergensskolen](https://www.bergen.kommune.no/innbyggerhjelpen/skole/grunnskole/grunnskoleopplaring/velkommen-til-bergensskolen)

Vennlig hilsen
Anette Heggem, rektor på Kalvatræet skole